Z:gnu-www-ja-rms-lisp--54d0d2-Thus, the abandonment of our l/sq

Kështu që, në laboratorin tonë, braktisja u pasua nga &ldquo;lufta&rdquo;. Braktisja erdhi kur Symbolics punësoi krejt hacker-ët, hiq mua dhe ndoca që punonin me kohë të pjesshme te LMI. Mandej nxorën nga pluhuri një rregullore dhe hoqën qafe personat që punonin me kohë të pjesshme për MIT -in, kështu që iu desh të iknin plotësisht, dhe prej kësaj mbeta vetëm unë. Laboratori AI tani qe i pashpresë. Dhe MIT kish bërë një ujdi shumë të marrë me këto dy shoqëritë. Qe një kontratë trikahëshe ku secila shoqëri lejonte përdorimin e kodit burim të sistemit të makinave Lisp. Këto shoqëri qenë të detyruara të lejonin MIT -in të përdorte ndryshime e bëra prej tyre. Por nuk thuhej në kontratë që MIT -i gëzonte të drejtën t’i hidhte ato në sistemet e makinave Lisp të MIT -it që qenë lejuar nga të dyja shoqëritë. Askush nuk pati çuar në mendje që grupi i hacker-ëve të laboratorit AI do të avullonte, por ja që ndodhi.